Doubs

Kining maong artikulo kabahin sa departamento sa Pransiya; alang sa ubang kahulogan, tan-awa ang Doubs (pagtino).
Ang Doubs usa sa mga departamento sa Pransiya. Kini nahimutang sa sidlakang bahin sa nasod. Ang ngalan niini naggikan sa Sapa sa Doubs. Ang pagkabasa niini sa Prinanses /du/ (ang kataposang duha ka letra dili litokon).

Kasaysayan 
Ang Doubs usa sa mga orihinal nga departamento nga gimugna niadtong Marso 4, 1790 panahon sa Rebolusyong Pranses. Kini gimugna gikan sa bahin sa kanhi lalawigan sa Franche-Comté.

Pagka-1793 ang republika sa Mandeure, ug sa 1816, ang prinsipalidad sa Montbéliard.

Ang Doubs kanhi lutsanan padulong sa Switzerland pinaagi sa iyang piyer sa Joux.

Daghang mga nabantog nga tawo, lakip na sila si Mirabeau, Toussaint Louverture ug Heinrich von Kleist, ang napriso sa Château de Joux.

Tan-awa usab ang artikulo kabahin sa Gawasnong Kondado sa Burgundy.

Heyograpiya 
Ang Doubs karon kabahin sa rehiyon sa Bourgogne-Franche-Comté.  Kini gipalibotan sa mga departamento sa Jura, Haute-Saône, ug Territoire de Belfort, ug sa mga kanton sa Switzerland sa Vaud, Neuchâtel, ug Jura.

Demograpiya 
Ang mga molupyo sa departamento gitawag nga Doubistes.

Kultura 
Sugod pa lang sa ika-13 nga siglo ang mga molupyo sa amihang duha sa ikatulong bahin (2/3) sa Doubs nagtabi sa pinulongang Franc-Comtois, sakop sa [[Langue d'Oïl]. Ang mga tawo sa habagatan nagtabi og usa ka diyalekto sa pinulongang Franco-Provençal. Ang maong mga pinulongan gitabi kuyog sa Prinanses, ang opisyal nga pinulongan, ug padayong gitabi sa mga rural nga dapit hangtod sa ika-20 nga siglo.

Sila si Victor Hugo ug Auguste ug Louis Lumière pipila sa mga nabantog nga tawo nga gikan sa Doubs.

Turismo 
Ang mga kastilyo sa Joux ug Besançon duha sa labing importanteng mga destinasyon.

Tan-awa usab 
 Mga kanton sa Doubs
 Mga komyun sa Doubs
 Mga arrondissement sa Doubs

Mga sumpay sa gawas
 Talaan sa mga komyun
 http://www.chateaudejoux.com/
 http://www.besancon.fr/